O millón ye, además, a base de potenciación en a qual s'alazetan as diferencias principals entre a notación d'escala larga y a d'escala curta. En a Peninsula Iberica, como tamién Francia, Alemanya, Italia, Escandinavia y buena cosa d'os países d'Europa continental, s'emplega normalment a dita «escala larga» en a qual os multiplos d'o millón; o billón y o trillón, s'asocian respectivament a «un millón de millons», 1012, y «un millón de billons» (u un millón de millons de millons, por tanto), 1018. En atros países (principalment, os de cultura anglosaxona) s'emplega a «escala curta», en a qual «billón» y «trillón» fan referencia a os nuestros respectives «mil millons», 109, y «un millón de millons» (billón), 1012.